recursal/SuperWikiNEXT-32B huggingface dataset:
**आउटसोर्सिंग** उस प्रक्रिया को कहते हैं जिसमें एक कंपनी अपने किसी आंतरिक कार्य के लिए दूसरी कंपनी के साथ समझौता करके उससे वह काम करवाती है। आउटसोर्सिंग एक व्यवसायिक प्रक्रिया है जिसमें एक कंपनी या संगठन अपने कुछ काम दूसरी कंपनियों या संगठनों को सौंपती है। इसका मुख्य उद्देश्य अपने काम की लागत कम करना होता है। यह प्रक्रिया समान उद्देश्य वाले कंपनियों और संगठनों के लिए उपयोगी होती है। आउटसोर्सिंग के कई फायदे होते हैं। पहले, यह लागत को कम करता है। एक कंपनी आमतौर पर इसलिए आउटसोर्सिंग करती है क्योंकि दूसरी कंपनियों या संगठनों द्वारा उस काम के लिए जितना भुगतान किया जाता है, वह काम स्वयं करते समय के मुकाबले कम होता है। इस तरह से, आउटसोर्सिंग करने वाली कंपनी अपने लेबर कॉस्ट को कम कर सकती है और अधिक मुनाफा कमा सकती है।

  

**आउटसोर्सिंग का महत्त्व विभिन्न क्षेत्रों में**

  

आज के दौर में, आउटसोर्सिंग एक व्यापक व्यवसाय की तरह उपयोग में आता है। यह विभिन्न क्षेत्रों में अपना विस्तार करता हुआ व्यापक रूप से उपयोग किया जाता है। यहाँ हम आउटसोर्सिंग के कुछ महत्वपूर्ण क्षेत्रों के बारे में चर्चा करेंगे -

1. सॉफ्टवेयर विकास

आज के दौर में, शीर्ष सॉफ्टवेयर विकास कंपनियों ने अपने समय के एक बड़े हिस्से को आउटसोर्सिंग कर दिया है। इससे उन्हें विकास विभिन्न देशों में सस्ती लेबर मिलती है जो इसमें अधिक प्रभावी होती है।

2. बैक ऑफिस प्रबंधन

आउटसोर्सिंग बैक ऑफिस समूह के लिए एक उपयोगी साधन है। यह बैक ऑफिस के कई कार्यों को संभालने में सक्षम होता है जैसे कि संपर्क केंद्र, बुकिंग सेवाएं, निगरानी, लेखा परीक्षण और बैक ऑफिस की तकनीकी सहायता।

3. डाटा प्रसंस्करण

डाटा प्रसंस्करण केंद्रों के लिए भी आउटसोर्सिंग सक्षम है। आज के दौर में, कंपनियों के पास बड़े मात्राओं में डाटा होता है जो उन्हें संसाधित करने के लिए अपने आउटसोर्सिंग पार्टनरों की मदद लेते हैं। इससे उन्हें अपने व्यवसाय में सक्षमता व विशेषज्ञता की विस्तारित आवश्यकता के अनुसार काम करने का मौका मिलता है।

4. मार्केटिंग और प्रमोशन

बड़ी कंपनियों के लिए अपने उत्पादों या सेवाओं का मार्केटिंग और प्रमोशन बहुत महत्वपूर्ण होता है। आउटसोर्सिंग उनके लिए उपयोगी होता है जैसे कि विपणन प्रबंधन , सोशल मीडिया मार्केटिंग और सामग्री लेखन और वितरण जैसे कार्यों के लिए।

5. बुनियादी सेवाएं

आउटसोर्सिंग सामान्य बुनियादी सेवाओं के लिए भी उपयोगी होता है जैसे कि निगरानी, सफाई, रसोई, लॉगिस्टिक्स और वितरण।

इस तरह, आउटसोर्सिंग विभिन्न क्षेत्रों में उपयोगी होता है और बड़े स्तर पर उद्यमों को सक्षमता के साथ विकास करने में मदद करता है। इसके साथ, यह उद्यमों को संचय की व्यवस्था व विनिमय की सुविधा भी प्रदान करता है जो वित्तीय दृष्टि से बहुत उपयोगी होता है।

इसके अलावा, आउटसोर्सिंग कंपनियों के लिए भी अनेक लाभ होते हैं। उन्हें स्किल्ड लेबर के लिए प्रतिस्पर्धात्मक मार्ग प्रदान करने के साथ-साथ काम और विपणन में विशेषज्ञता की विस्तारित आवश्यकता के अनुसार काम करने का मौका मिलता है। आउटसोर्सिंग कंपनियों के लिए अलग-अलग विभिन्न क्षेत्रों में उपलब्ध होने वाले विशेषज्ञ व टेक्नोलॉजी का उपयोग करके उन्हें अधिक सक्षम बनाया जाता है।

सन्दर्भ
-------



|  |  |
| --- | --- |
| प्राधिकरण नियंत्रण | 
* वर्ल्डकैट
* एल॰सी॰सी॰एन॰: sh2001009057
* जी॰एन॰डी॰: 4127582-2
* बी॰एन॰एफ॰: cb15719280g (आँकड़े)
* एन॰डी॰एल॰: 00562157
* एन॰के॰सी॰: ph174178

 |

आउटसोर्सिंग क्या है
क्रोध को दर्शाता इमोज़ी
**क्रोध** या **गुस्सा** एक भावना है। दैहिक स्तर पर क्रोध करने/होने पर हृदय की गति बढ़ जाती है; रक्त चाप बढ़ जाता है। यह भय से उपज सकता है। भय व्यवहार में स्पष्ट रूप से व्यक्त होता है जब व्यक्ति भय के कारण को रोकने की कोशिश करता है। क्रोध मानव के लिए हानिकारक है। क्रोध कायरता का चिह्न है।सनकी आदमी को अधिक क्रोध आता है उसमे परिस्थितीयो का बोझ झेलने का साहस और धैर्य नही होता।क्रोध संतापयुक्त विकलता की दशा है। क्रोध मे व्यक्ति की सोचने समझने की क्षमता लुप्त हो जाती है और वह समाज की नजरो से गिर जाता है।क्रोध आने का प्रमुख कारण व्यक्तिगत या सामाजिक अवमानना है।उपेक्षित तिरस्कृत और हेय समझे जाने वाले लोग अधिक क्रोध करते है। क्योंकि वे क्रोध जैसी नकारात्मक गतिविधी के द्वारा भी समाज को दिखाना चाहते है कि उनका भी अस्तित्व है।क्रोध का ध्येय किसी व्यक्ति विशेष या समाज से प्रेम की अपेक्षा करना भी होता है।

क्रोध पर नियंत्रण की आवश्यकता
-----------------------------

एक बच्ची गुस्से में
क्रोध प्रकट करने से पहले: कार्यालय में तनाव अधिक होना धैर्य क्षमता को कम करता है। जब आपके काम का श्रेय कोई और ले लेता है अथवा आपके काम पर प्रश्न उठाता है तो क्रोध के लक्षण उभरने लगते हैं। पर इससे पहले कि क्रोध हम पर हावी हो जाए हमें इसका प्रबंध करना जरूरी हो जाता है। हमें क्रोध के मूल कारण को जानने और समझने की जरूरत है। आप संबंधित व्यक्ति से बातचीत कर सकते हैं अथवा सीनियर के साथ मीटिंग भी कर सकते हैं। सीनियर द्वारा आपके काम पर प्रश्न बदला लेने के लिए तत्पर न रहें।धैर्य मानव का सबसे बड़ा गुण है। गलती मानवीय स्वभाव है, हमेशा सटीक होना सम्भव नहीं है।गुस्सा एक ऐसी अवस्था है जिसमें विचार तो आतें हैं लेकिन भाव अपनी प्रधानता पर होते हैं और सामने वाला कौन है? हमारा उससे क्या सबंध है? हमें उससे कैसा व्यवहार करना चाहिए ? आदि विचार लुप्त हो जाते हैं!

वास्तविकता यह है कि जब हमें गुस्सा आता है तो हम ज्यादा दूर तक नहीं सोच पाते बल्कि उससे होने वाले परिणाम के बारे में भी नहीं सोच पाते । बस दिमाग में रहता है तो वो है गुस्सा, गुस्सा, और गुस्सा। आपका दिमाग तभी संतुलित होकर सोच सकता है जब आप आपके अन्दर किसी भाव की अधिकता न हो । आपने देखा होगा कि जब हम बहुत खुश रहते हैं तब भी हम सही से नहीं सोच पाते । जब कोई भाव हमारे ऊपर पूरी तरह से हावी होता है तो सबसे ज्यादा हमारी "सोचने की क्षमता"(Ability of thinking) प्रभावित होती है ।

क्रोध आने के प्रमुख कारण हैं: 

यह सोच कि हम सबसे समझदार और बुद्धिमान हैं और हमें कोई भी समझा नहीं सकता। अगर आप भी ऐसा सोचते हैं तो सावधान हो जाइए! इस तरह की सोच आपको गुस्सैल बनती है। अतः अगर आप भी ऐसी सोच रखते हैं तो आपको सावधान हो जाना चाहिए। 
जो आपसे कमजोर होता है पद में और पैसे में आपको गुस्सा भी उन्हीं के ऊपर आता है। अगर ऐसा न होता तो लोग अपने ऑफिस में अपने बॉस से गुस्सा हो जाते। कही आप अपने बॉस से लड़ाई तो नहीं कर चुके हैं? 

सोच में दूर दर्शिता का आभाव होना; मान लीजिये आपका एक बहुत प्यारा मित्र है जिससे आपकी दोस्ती एक लम्बे समय से है, उसने आपको बुरा-भला कह दिया! आपने एक पल में ही उससे लड़ाई कर ली और उससे दोस्ती तोड़ ली।

सन्दर्भ
-------

बाहरी कड़ियाँ
-------------

* आइए समझें गुस्से का मनोविज्ञान
* **क्रोध को शांत करने वाले 14 महान सुविचार** Archived 2020-10-03 at the Wayback Machine
**किस्सा** अनूप सिंह द्वारा लिखी और निर्देशित की गई २०१३ की एक भारती-जर्मनी ड्रामा फ़िल्म है। यह पंजाबी फ़िल्म 38वें 2013 टोरंटो अंतर्राष्ट्रीय फ़िल्म फैस्टिवल में दिखाई गई, जहाँ इसे 15 स्तंबर 2013 की सर्वश्रेष्ठ एशियाई फ़िल्म का पुरस्कार प्राप्त हुआ।
 इस फ़िल्म के निर्माण में भारत, जर्मनी, नीदरलैंड और फ़्रांस का योगदान रहा। निर्माण में एन.एफ.डी.सी. का भी योगदान रहा

सारांश
------

अंबर सिंह भारत के विभाजन का संताप भोग रहा है। उसको अपना घर छोड़कर पूरबी पंजाब, भारत में आना पड़ता है। उसके तीन बेटियां हैं और कोई भी पुत्र नहीं है। जब उसके घर चौथी बार भी लड़की पैदा होती है तो वह उसे एक पुत्र के तौर पर पालता है। वह लड़की कंवर सिंह के नाम से बड़ी होकर अपने पिता के साथ ट्रक ड्राइवर बन जाती है। एक घटना के बाद कंवर का विवाह नीली के साथ कर दिया जाता है। इसके पूर्व कहानी में विभिन्न समस्याएं उत्पन्न होती हैं। यह कहानी अंबर सिंह की कहानी न रह कर मनुष्य के अंदर की भटकन की कहानी बन जाती है।

कलाकार
------

* इरफ़ान खान - अंबर सिंह
* तिलोत्मा शोम - कंवर सिंह
* रसिका दुग्गल - नीली
* टिस्का चोपड़ा
* फाइज़े जलाली
* सोनिया बिंद्रा

आलोचना
------

इस फ़िल्म को आलोचकों और दर्शकों दोनों की और से पसंद किया गिया।

सन्दर्भ
-------

1. ↑  "Qissa". *TIFF*. मूल से 19 अगस्त 2013 को पुरालेखित. अभिगमन तिथि 2013-08-26.
2. ↑  "Toronto Adds 75+ Titles To 2013 Edition". *Indiewire*. मूल से 3 मार्च 2016 को पुरालेखित. अभिगमन तिथि 2013-08-26.
3. ↑  "TIFF 2013: 12 Years a Slave wins film fest’s top prize" Archived 2014-10-06 at the Wayback Machine. *Toronto Star*, September 15, 2013.
4. ↑  "अंतर्राष्ट्रीय पुरस्कार जीती फ़िल्म किस्सा का किस्सा". मूल से 4 मार्च 2016 को पुरालेखित. अभिगमन तिथि 24 मार्च 2015.
5. ↑  "Qissa Movie Review". ndtv.com. मूल से 8 मार्च 2015 को पुरालेखित. अभिगमन तिथि 24 मार्च 2015.
ऍक प्राचीन कलाह का चित्र।**क़लाख़्‌**, **क़लाह** या **क़ला** – प्राचीन असीरिया अथवा असुर देश का नगर जो मोसुल से लगभग 19 मील दक्षिण दजला और उपरली ज़ाब नदियों के संगम पर कभी बसा था। असुरों की प्राचीन राजधानी 'असुर' और पश्चात्कालीन राजधानी निनेवे के बीच की सदियों में क़ला उनकी राजधानी रहा। संभवत: इसका निर्माण 1395 ई.पू. में हुआ था और जब राजधानी बदलकर राजनीतिक कारणों से निनेवे चली गई तब भी क़ला (क़लाख़्‌) का महत्व बना रहा क्योंकि वही नगर असुर सैन्य शक्ति का सर्वदा केंद्र रहा। असुरों के साम्राज्य में जितने भी ऐसे सैनिक षड्यंत्र हुए जिनका संबंध असूर देश से था, सब इसी क़ला में रचे गए।

पिछली खुदाइयों में क़लाख़्‌ के विविध राजाओं द्वारा निर्मित अनेक राजप्रासादों के खंडहर मिले हैं। इन खंडहरों की शिल्पकला प्राचीन सभ्यता में मूर्धन्य है। लंदन के ब्रिटिश म्यूज़ियम में रखे पंखधारी विशाल सिंह क़लाख़्‌ से ही प्राप्त हुए थे। पंखधारी सिंह और वृषभ, असुर राजाओं के महलों के द्वार पर, द्वारपालों के जोड़े की तरह, प्रतिष्ठित होते थे। क़लाख़्‌ संभवत: सभ्यता का प्राचीनतम नगर था जिसके चारों ओर परकोटा खिंचा था। इसी गढ़नुमा रूप के कारण अरबी में 'किला' शब्द का दुर्ग के अर्थ में प्रयोग हुआ जो मध्यपूर्व के सभी देशों और पाकिस्तान, भारत आदि में इसी अर्थ में रूढ़ हो गया है। पिछले युगों की क़ाहिरा की प्रसिद्ध मस्जिद अल्‌-किला का नाम इसी नगर के नाम पर पड़ा है। पहले भारत और अब पाकिस्तान का 'क़लात' भी इस नगर से, 'संज्ञा' की दृष्टि से, संबंधित है। ईरानी शब्द 'क़लई', जिसका उपयोग भारत में भी सामान्य रूप से होता है, इसी नगर के नाम से संबंधित है। ईरानियों ने असुरों और उनसे राजधानी क़ला (क़लाख्‌) का पराभव करके भी बहुत कुछ उनसे सीखा था और उनसे वे असाधारण प्रभावित हुए थे। असुरों का अपने अभिलेखों में यह दावा करना कि राष्ट्रों द्वारा हमारे शिल्पियों के लिए इतनी माँग आ रही है कि हम उसे पूरा नहीं कर सकते–क़ला की खुदाइयों में मिली अगणित शिल्प सामग्री से बहुश: प्रमाणित है। भारतीय वास्तु और तक्षण साहित्य में मय असुर का नाम शिल्पाचार्यो के रूप में प्रस्तुत और स्वीकृत हुआ।

बाहरी कड़ियाँ
-------------

* Citadel Documentation Project[*मृत कड़ियाँ*] lfgm.fsv.cvut.cz
* High Commission for Erbil Citadel Revitalization erbilcitadel.org
* Research of the citadel at Arbil, Iraqi Kurdistan kar.zcu.cz
अज़रबैजान के गोबुस्तान क्षेत्र में गारामुखियों की एक शृंखला
**गारामुखी** (mud volcano, मड वॉल्केनो) या **पंकमुखी** या **पंक ज्वालामुखी** एक ऐसी प्राकृतिक रचना को कहते हैं जिसमें ज़मीन के नीचे से उभरते हुए गरम द्रवों और गैसों से एक टीला बन जाए जिसके ऊपर स्थित मुख से गीली मिट्टी और मलबा (यानि 'गारा') उगलता हो। एक तरह से यह ज्वालामुखी की तरह ही होता है हालांकि गारामुखी से लावा नहीं निकलता और इनका तापमान ज्वालामुखियों से बहुत कम होता है। पूरे विश्व में लगभग ७०० गारामुखी ज्ञात हैं और सबसे बड़ा वाला ७०० मीटर ऊँचा है और १० किमी का व्यास (डायामीटर) रखता है।

गारामुखियों से निकलने वाली गैस का लगभग ८५% मीथेन होता है और इसके अतिरिक्त इसमें कार्बन डायोक्साइड और नाइट्रोजन भी होती हैं। इनमें से निकलने वाला द्रव अधिकतर गरम पानी होता है जिसमें महीन धुल और पत्तर के कण मिले होते हैं, हालांकि कुछ मात्रा हाइड्रोकार्बन द्रवों की भी होती है। अक्सर यह द्रव (लिक्विड) अम्लीय (एसिडिक) और नमकीन होता है। कुछ खगोलशास्त्रियों को मंगल ग्रह पर भी गारामुखियों के मौजूद होने का शक है।

इन्हें भी देखें
---------------

* ज्वालामुखी

सन्दर्भ
-------

1. ↑  Mars domes may be 'mud volcanoes' Archived 2009-03-30 at the Wayback Machine, BBC, Accessed 2009-03-27
कारावेला बीच रिसोर्ट दक्षिण गोवा के सालसेट में स्थित एक बीच रिसोर्ट होटल हैं। यह गोवा (भारत) के पांच सितारा होटलों में से एक हैं। यह वरका समुद्र तट के शांत सफेद रेत पर स्थित है एवं 199-कमरे वाला यह रिसॉर्ट 24 एकड़ जमीन पर फैला हुआ है। वर्तमान में इस होटल का स्वामित्व आडवाणी होटल्स एंड रिसॉर्ट्स (इंडिया) के पास हैं, जिसका मुख्यालय नरीमन पॉइंट मुंबई में हैं। पूर्व में गोवा पुर्तगालियों की औपनिवेशिक विरासत हुआ करता था एवं वर्तमान में यह अपने समुद्र तटों के चलते विदेशी सैलानियों के बीच काफी लोकप्रिय है।

ख़बरों में
----------

इस होटल पर मालिकाना हक रखने वाली आडवाणी होटल्स एंड रिसॉर्ट्स (इंडिया) लिमिटेड ने जनवरी २०१७ में बीएसई को सूचित किया था की मैसर्स वाईंडहम होटल एशिया पैसिफिक कंपनी लिमिटेड के साथ इस कंपनी का अंतर्राष्ट्रीय लाइसेंस और प्रशिक्षण समझौता "रमदा" ब्रांड के लिए 31 जनवरी २०१७ तक के लिए वैध है। अब "रमदा" ब्रांड इस होटल के साथ हट चुका हैं एवं यह होटल अब कारावेला बीच रिजॉर्ट के नाम से जाना जाता हैं।

सन्दर्भ
-------

1. ↑  "Directions of Caravela Beach Resort". caravelabeachresortgoa.com. मूल से 7 सितंबर 2017 को पुरालेखित. अभिगमन तिथि 7 September 2017.
2. ↑  "About Caravela Beach Resort". cleartrip.com. अभिगमन तिथि 7 September 2017.
3. ↑  "Advani Hotels and Resorts renames it resorts in Goa". indiainfoline.com. मूल से 6 अक्तूबर 2017 को पुरालेखित. अभिगमन तिथि 7 September 2017.
'क़दम क़दम बढ़ाए जा' आज़ाद हिन्द फ़ौज का तेज़ क़दम ताल गीत था
**क़दम क़दम बढ़ाए जा** सुभाष चन्द्र बोस द्वारा संगठित आज़ाद हिन्द फ़ौज का तेज़ क़दम ताल गीत था। इसके बोल लखीमपुर खीरी के अवधी कवि और स्वतंत्रता सेनानी वंशीधर शुक्ल ने लिखे थे। आगे चलकर यह भारत में एक बहुत लोकप्रीय देशभक्ति का गीत बन गया।

गीत
---

क़दम क़दम बढ़ाये जा  

ख़ुशी के गीत गाये जा  

ये ज़िंदगी है क़ौम की   

तू क़ौम पे लुटाये जा  

  

तू शेर-ए-हिन्द आगे बढ़  

मरने से तू कभी न डर  

उड़ा के दुश्मनों का सर  

जोश-ए-वतन बढ़ाये जा  

  

क़दम क़दम बढ़ाये जा  

ख़ुशी के गीत गाये जा  

ये ज़िंदगी है क़ौम की  

तू क़ौम पे लुटाये जा  

  

हिम्मत तेरी बढ़ती रहे  

ख़ुदा तेरी सुनता रहे  

जो सामने तेरे खड़े  

तू ख़ाक़ में मिलाये जा  

  

क़दम क़दम बढ़ाये जा  

ख़ुशी के गीत गाये जा  

ये ज़िंदगी है क़ौम की  

तू क़ौम पे लुटाये जा  

  

चलो दिल्ली पुकार के  

क़ौमी-निशाँ संभाल के  

लाल क़िले पे गाड़ के  

लहराये जा लहराये जा  

  

क़दम क़दम बढ़ाये जा  

ख़ुशी के गीत गाये जा  

ये ज़िंदगी है क़ौम की  

तू क़ौम पे लुटाये जा

इन्हें भी देखें
---------------

* आज़ाद हिन्द फ़ौज
* सुभाष चन्द्र बोस

सन्दर्भ
-------

1. ↑  Reflections And Reminiscences Of Police Officers Archived 2014-06-28 at the Wayback Machine, Sankar Sen, pp. 90, Concept Publishing Company, 2006, ISBN 978-81-8069-236-9, *... Captain Ram Singh, associate of Netaji Subhash Chandra Bose, and the legendary INA bandmaster credited with the famous kadam kadam badayeja, khushi ke geet gayeja ...*
2. ↑  Netaji Subhas Chandra Bose and Indian war of independence Archived 2014-06-28 at the Wayback Machine, Satish Chandra Maikap, pp. 352, Punascha, 1998, ISBN 8173321551, *... I. N. A. Marching Song Qadam qadam bar'haye ja ...*

बाहरी कड़ियाँ
-------------

* जब एक गाने से डर गए थे अंग्रेज
एक सामान्य ईपॉक्साइड। 
**ईपॉक्साइड** (अंग्रेज़ी- epoxide) तीन-परमाणु रिंग वाला चक्रीय ईथर होते हैं। इसके अणु का आकार एक समबाहु त्रिभुज जैसा होता है, जिससे इस रिंग में तनाव (strain) आता है। इस कारण ये अन्य ईथरों की तुलना में अत्यधिक प्रतिक्रियाशील होते हैं। विभिन्न अनुप्रयोगों के लिए बड़े पैमाने पर इनका उत्पादन किया जाता है। सामान्य तौर पर, कम आणविक भार के ईपॉक्साइड बेरंग और अध्रुवीय (non-polar) होते हैं, और अक्सर अस्थिर होते हैं।

संश्लेषण
--------

औद्योगिक रूप से प्रमुख इपॉक्साइड एथिलीन ऑक्साइड और प्रोपायलीन ऑक्साइड हैं, जो क्रमशः 15 और 3 मिलियन टन प्रतिवर्ष निर्मित होते हैं।

सुरक्षा
-------

एपॉक्सीसाइड एल्काइलेटिंग एजेंट होते हैं, इस कारण इनमें से कई को अत्यधिक विषाक्त होते हैं।

संदर्भ
------

1. ↑   "उलमैन का औद्योगिक रसायनविज्ञान ज्ञानकोश"।। Weinheim: Wiley-VCH। DOI:10.1002/14356007.a09\_531.
2. ↑  Siegfried Rebsdat, Dieter Mayer "Ethylene Oxide" in Ullmann's Encyclopedia of Industrial Chemistry, Wiley-VCH, Weinheim, 2005.doi:10.1002/14356007.a10\_117 Article Online Posting Date: March 15, 2001.
3. ↑  Niederer, Christian; Behra, Renata; Harder, Angela; Schwarzenbach, René P.; Escher, Beate I. (2004). "Mechanistic approaches for evaluating the toxicity of reactive organochlorines and epoxides in green algae". *Environmental Toxicology and Chemistry*. **23** (3): 697–704. PMID 15285364. डीओआइ:10.1897/03-83.
सर गारफील्ड सोबर्स 2012 में
सर **गारफील्ड सोबर्स** (अंग्रेज़ी: Garfield Sobers; जन्म 28 जुलाई 1936) जो **गैरी सोबर्स** के रूप में जाने जाते हैं, पूर्व क्रिकेटर है जो वेस्टइंडीज़ क्रिकेट टीम की तरफ से 1954 से 1974 तक खेलते थे। सोबर्स को व्यापक रूप से सबसे महान हरफनमौला में से एक माना जाता है।

ब्रिजटाउन, बारबाडोस में पैदा हुए सोबर्स ने 16 साल की उम्र में प्रथम श्रेणी क्रिकेट में शुरुआत की और उसके अगले वर्ष वेस्टइंडीज के लिये पहला मैच खेला। उन्होंने शुरुआत गेंदबाज के रूप में की थी। बाद में उन्हें बल्लेबाजी क्रम में ऊपर उतारा जाने लगा। शुरुआती असफलताओं के बाद 1958 पाकिस्तान के खिलाफ उन्होंने अपने पहले शतक के रूप में 365 नाबाद बनाए जो कि किसी पारी में सर्वोच्च व्यक्तिगत स्कोर 36 साल तक रहा। सोबर्स को 1965 में वेस्ट इंडीज का कप्तान बनाया गया, यह भूमिका वह 1972 तक निभाते रहे।

कुल मिलाकर, सोबर्स ने वेस्टइंडीज के लिए 93 टेस्ट खेले जिसमें 57.78 की औसत से 8032 रन बनाए और 34.03 की औसत से 235 विकेट लिए। अपने 383 प्रथम श्रेणी मैचों में उन्होंने 28,000 रन बनाए और 1000 विकेट लिये। सोबर्स को 1975 में क्रिकेट के लिए अपनी सेवाओं के लिए महारानी एलिजाबेथ द्वितीय द्वारा नाइट की उपाधि दी गई। वह 1980 में शादी के माध्यम से दोहरे बारबाडोस-ऑस्ट्रेलियाई नागरिक बन गए। 1998 में संसद के एक अधिनियम द्वारा, सोबर्स को बारबाडोस के दस राष्ट्रीय नायकों में से एक के रूप में नामित किया गया।

इन्हें भी देखें
---------------

* टेस्ट क्रिकेट के तिहरे शतकों की सूची

सन्दर्भ
-------

1. ↑  "सर गैरी सोबर्स" (अंग्रेज़ी में). क्रिकइन्फो. मूल से 30 जनवरी 2013 को पुरालेखित. अभिगमन तिथि 13 जनवरी 2017.
2. ↑  राजेश, एस. "An allrounder like no other" [एक हरफनमौला खिलाड़ी जिसके जैसा कोई नहीं]. *ईएसपीएन क्रिकइन्फो* (अंग्रेज़ी में). मूल से 30 जून 2012 को पुरालेखित. अभिगमन तिथि 13 जनवरी 2017.
**कछुए** (Turtles) या **कूर्म** टेस्टूडनीज़ नामक सरीसृपों के जीववैज्ञानिक गण के सदस्य होते हैं जो उनके शरीरों के मुख्य भाग को उनकी पसलियों से विकसित हुए ढाल-जैसे कवच से पहचाने जाते हैं। विश्व में स्थलीय कछुओं और जलीय कछुओं दोनों की कई जातियाँ हैं। कछुओं की सबसे पहली जातियाँ आज से १५.७ करोड़ वर्ष पहले उत्पन्न हुई थीं, जो की सर्वप्रथम सर्पों व मगरमच्छों से भी पहले था। इसलिये वैज्ञानिक उन्हें प्राचीनतम सरीसृपों में से एक मानते हैं। कछुओं की कई जातियाँ विलुप्त हो चुकी हैं लेकिन ३२७ आज भी अस्तित्व में हैं। इनमें से कई जातियाँ ख़तरे में हैं और उनका संरक्षण करना एक चिंता का विषय है। इसकी उम्र 300 साल से अधिक होती है 
(नोट: भारत की एकमात्र कछुआ संरक्षण परियोजना भीतरकनिका,ओडिशा में 1989 को प्रारंभ हुई थी।)

व्यवहार
-------

कछुओं के रेटिना में असामान्य रूप से बड़ी संख्या में कोशिकाओं के होने से ये आसानी से रात के अंधेरे में देख लेते हैं। यह रंगों को देख सकते हैं और पराबैंगनी किरणों से लेकर लाल रंग तक को देख सकते हैं। कुछ भूमि में पाये जाने वाले कछुओं में तेजी की बहुत कमी देखने को मिलती है, इस तरह की कमी ज्यादातर शिकारियों में होती है, जो अचानक तेजी से शिकार को शिकार बना लेते हैं। हालांकि कुछ मांसाहारी कछुए अपने सिर को तेजी से स्थानांतरित करने में सक्षम हैं।

इन्हें भी देखें
---------------

* सरीसृप
* स्थलीय कछुआ

सन्दर्भ
-------

1. ↑  "Testudines". Integrated Taxonomic Information System.
2. ↑  Alderton, D. (1986). An Interpret Guide to Reptiles & Amphibians. London & New York: Salamander Books. ASIN B0010NVLQS
3. ↑  Angier, N. (December 12, 2012). "All but Ageless, Turtles Face Their Biggest Threat: Humans Archived 2015-12-02 at the Wayback Machine". The New York Times.
**कोंग कोई** या **फी कोंग कोई** ( थाई: *ผีกองกอย* ) एक लाओ और थाई जंगल भूत है। उनकी उपस्थिति आसानी से विशेषता नहीं होती है, लेकिन अक्सर एक पैर के साथ एक प्रेत के रूप में वर्णित होती है। वे एक पैर से उछल-कूद कर आगे बढ़ते हैं और चिल्लाते हैं, "कोई, कोई, कोई"। कुछ लोगों का मानना है कि इसमें मक्खी जैसा ट्यूब मुंह होता है।  अन्य इसे बंदर या लंगूर की तरह दिखने का वर्णन करते हैं। अधिकांश सहमत हैं कि यह भूत बदसूरत है और पेड़ों पर नहीं चढ़ सकता,  जो प्रकृति में असामान्य है। यह माना जाता है कि जंगल में सो रहे यात्री के पैर की उंगलियों से *फी कोंग कोई* खून चूस लेगा; यात्रियों को अपनी सुरक्षा के लिए सोते समय पैरों को एक साथ रखना चाहिए या अपने पैरों को क्रॉस करके रखना चाहिए।

इस कहानी के आधार पर कुछ लोगों ने सुझाव दिया है कि *फी कोंग कोई* वास्तव में *खा रा डे* ( हैं ) एक जातीय समूह। यह इंगित करता है कि उपरोक्त कहानी में, वे शिकार कर रहे थे और संभवतः घुसपैठ करने वाले मनुष्यों को मार रहे थे और मांस खाने के लिए ले जा रहे थे । 

मुकदाहन प्रांत के नोंग सुंग जिले में ताई डैम के लोगों का मानना है कि *फी कोंग कोई* लंबे बालों वाली, बहुत छोटी (बच्चे जैसी) महिला है जिसका पैर पीछे की ओर है। वे वास्तविकता के विपरीत बोलते हैं। 

सितंबर 2016 में, लोई प्रांत के जंगल में एक गुफा में अजीबोगरीब पदचिह्न पाए गए थे। माना जाता है कि *फी कोंग कोई* के पैरों के निशान हैं, एक स्थानीय सांस्कृतिक एजेंसी के निदेशक ने कहा कि *फी कोंग कोई* वास्तविक हैं और वे जातीय समूह हैं जिन्हें लंबे समय से नहीं देखा गया है। 

1. ↑  นวรัตน์, คุณนิติ (24 May 2013). "เรื่องผีของไทย (3)". *Thairath* (Thai में).सीएस1 रखरखाव: नामालूम भाषा (link)
2. ↑  "โป่งค่าง". *gun.in.th* (Thai में).सीएस1 रखरखाव: नामालूम भाषा (link)[*मृत कड़ियाँ*]
3. ↑  "ขนพองสยองเกล้า!! ... อสุรกายในป่าดิบเขตลาวที่พยายามทำร้ายหลวงปู่แหวนก็คือ "ผีกองกอย"!!". *T-news* (Thai में). 1 September 2016.सीएस1 रखरखाव: नामालूम भाषा (link)
4. ↑  "ผีกองกอยเดอะซีรีย์ : เรื่องเล่าหลายตอนจบของชาวไทดำ". *langrevival.mahidol* (Thai में).सीएस1 रखरखाव: नामालूम भाषा (link)
5. ↑  ""ผอ.วัฒนธรรม ยัน!รอยเท้าผีกองกอย จ.เลย เป็นเรื่องเข้าใจผิด!"". *Nation TV* (Thai में). 26 September 2016.सीएस1 रखरखाव: नामालूम भाषा (link)
**कोंगु वेल्लालर**(கொங்கு வேளாளர்), जिन्हें कभी-कभी "गाउंडर" कहा जाता है, तमिल लोगों का एक समुदाय है जो तमिलनाडु के पश्चिमी क्षेत्र के मूल निवासी हैं, जिन्हें कोंगु नाडु के नाम से जाना जाता है। भारतीय स्वतंत्रता के समय कोंगु वेल्लालरों को एक अगड़ी जाति (सामान्य वर्ग) के रूप में वर्गीकृत किया गया था, लेकिन उन्होंने सफलतापूर्वक 1975 में एक अन्य पिछड़ा वर्ग के रूप में पुन: वर्गीकृत होने का अनुरोध किया।

समुदाय कोंगु नाडु क्षेत्र के राजनीतिक और आर्थिक जीवन में एक महत्वपूर्ण भूमिका निभाता है। इनमें वे व्यवसायी शामिल हैं जो कई औद्योगिक क्षेत्रों में वैश्विक नेताओं में शामिल हैं।

क्षेत्र पाए गए
--------------

पारंपरिक गौंडर बेल्ट वह क्षेत्र है जिसे अब कोंगु नाडु के नाम से जाना जाता है। इस क्षेत्र में तमिलनाडु के पश्चिमी भाग का निर्माण करने वाला निचला कावेरी जलग्रहण बेसिन शामिल है। इसमें कोयंबटूर, नीलगिरी, इरोड, तिरुपुर, सलेम, नामक्कल, धर्मपुरी, कृष्णगिरि शामिल हैं। और डिंडीगुल। तिरुचिरापल्ली जिले के थोट्टियम तालुक और थुरैयूर तालुक और कल्लाकुरिची, तिरुपथुर और पेरम्बलुर जिलों के सीमावर्ती क्षेत्रों में भी पाए जाते हैं। वे कर्नाटक और केरल के सीमावर्ती जिलों में एक महत्वपूर्ण अल्पसंख्यक हैं।

चरित्र वर्गीकरण
---------------

दक्षिण भारत में कठोर वर्ण भेद की अनुपस्थिति के कारण, कोंगु वेल्लालर, वोक्कालिगा और नायर जैसी शक्तिशाली भूमि शासक जातियों को उत्तर में क्षत्रियके समान माना जाता था।

धर्म
----

गौंडर शैव सिद्धांत के पारंपरिक रूप के अनुयायी हैं जो शैव सिद्धांत दर्शन पर आधारित हैं। पहले के समय में एक छोटी आबादी जैन धर्म का पालन करती प्रतीत होती है, जिसके प्रमाण अभी भी विजयमंगलम, जिनापुरम, वेलोड, पेरुंडुराई, पलानी, ऐवरमलाई और पुंडुराई के मंदिरों में पाए जाते हैं। बाद में उन्हें सिद्दर परंपराओं द्वारा शैव धर्म में परिवर्तित कर दिया गया (अधिकांश सिद्धर कोंगु नाडु में रहते थे)। गौंडर गोत्रों की प्रणाली का पालन करते हैं, जिसे लोकप्रिय रूप से कूटम कहा जाता है जिसमें एक ही कूटम के व्यक्ति एक दूसरे से शादी नहीं करते हैं क्योंकि उन्हें एक ही पूर्वज के वंशज माना जाता है। प्रत्येक कूटम का अपना कुलगुरु होता है, एक ब्राह्मण, जो पारंपरिक रूप से पूजनीय है। प्रत्येक कूटम में एक या अधिक कुलदेवम या कुल देवता भी होते हैं।

1. ↑  Prasad, K.V. (8 May 2009). "Looking to create a Kongu stronghold". *The Hindu*. अभिगमन तिथि 22 May 2016.
2. ↑  Beck, Brenda (1972). *Peasant Society of Konku: A Study of right and left subastes in South India*. University of British Columbia Press, Vancouver. पृ॰ 240. आई॰ऍस॰बी॰ऍन॰ 0-7748-0014-3.
3. ↑  "Kongu Vellalar Sangangal Association". *www.konguassociation.com*. अभिगमन तिथि 2021-09-03.
खुम्बु क्षेत्र के नक्शे
**खुम्बु** (एवरेस्ट क्षेत्र के रूप में जाना जाता है) माउंट एवरेस्ट की नेपाली दिशा पर स्थित पूर्वोत्तर नेपाल का एक क्षेत्र है। यह सोलुखुम्बु जिला का हिस्सा है, जो सागरमाथा अंचल कि अन्तर्गत है।  खुम्बु मुख्य-खुम्बु के तीन उपक्षेत्र में से एक है विशेष रूप से थुलुङ और हिमालय की शेर्पा निपटान का, अन्य दो उपक्षेत्र में सोलु और बराग है। खुम्बु में नाम्चे बाज़ार शहर और गावोंमें खुम्जुङ, पंपोछे, फोर्चे इत्यादि शमिल है। एक प्रसिद्ध बौद्ध मठ तेंपोछे भी खुम्बु क्षेत्र में स्थित है।

खुम्बिला के पहाड़ के ऊपर बढ़ती खुम्जुङ और खुन्दे, दो बड़े गांवों के क्षेत्र के साथ माउंट एवरेस्ट, ल्होचे और आमा डाबलम का दृश्य। 
खुम्बु ग्लेशियर
खुम्बु की ऊंचाई, पृथ्वी पर सब से ऊंचा जगह 8,848 मीटर (29,029 फीट) माउंट एवरेस्ट शिखर सम्मेलन के लिए 3,300 मीटर (11,000 फीट) से चलता है। खुम्बु क्षेत्र दोनों सगरमाथा राष्ट्रीय उद्यान और सागरमाथा नेशनल पार्क बफर जोन, लुकल्हा और मोन्जो के बीच में शामिल है। खुम्बु एक ग्लेशियर 500,000 साल पहले का मानना था की पिछले महान हिमयुग परिणाम हो सकता है। लोनली प्लैनेट ने दुनिया की यात्रा करने में छठा सबसे अच्छा क्षेत्र में खुम्बु क्षेत्र स्थान दिया गया है।

गांवों में खुम्बु क्षेत्र
-------------------------

गांव के नाम्चे बाज़ार
* दिंपोछे
* खुन्दे
* खुम्जुङ
* लोबुछे
* लुकल्हा
* नाम्चे बाज़ार
* तेंपोछे
* फोर्चे
* थामे
* थमो
* पंपोछे
* फग्दिङ
* मोन्जो

सन्दर्भ
-------

1. ↑  "Khumbu Everest region". मूल से 2 जनवरी 2017 को पुरालेखित. अभिगमन तिथि 6 मार्च 2017.
2. ↑  Bradley, Mayhew; "Trekking in the Nepal Himalaya"; (2009); 9 edição; pp 84-141; Lonely Planet; ISBN 978-1-74104-188-0.
3. ↑  Bonington, Chris; Everest, The Hard Way; (1977); pp 72-75; Arrow Books editions; ISBN 0-09-915940-6.
4. ↑  Boukreev, Anatoli; The Climb;(1988); St. Martin's edition; ISBN 0-312-96533-8.
5. ↑  "संग्रहीत प्रति". मूल से 29 अक्तूबर 2015 को पुरालेखित. अभिगमन तिथि 6 मार्च 2017.

बाहरी कड़ियाँ
-------------
थाई परम्परा के अनुसर बनी कच्चान की प्रतिमा
**कच्चान** (संस्कृत : कात्यायन) या 'महाकच्चान' पालि भाषा के वैयाकरण तथा बुद्ध भगवान के दस शिष्यों में से एक परम ऋद्धिमान्‌ शिष्य थे, जिनकी प्रशंसा में कहा गया है : 

*ये आयुष्मान्‌ महाकात्यायन, बुद्ध द्वारा प्रशंसित, सब्रह्मचारियों द्वारा प्रशंसित और शास्ता द्वारा संक्षेप में कहे हुए उपदेश का विस्तार से अर्थविभाग करने में समर्थ हैं।* (म.नि.-मधु पिं. सुत्त)।

रचनाएँ
------

19वीं सदी में ब्रह्मदेश में लिखे गए 'गंधवंसो' के अनुसार महाकच्चान की छह रचनाएँ हैं-

1. कच्चायन गंधों,
2. महानिरुत्ति गंधो,
3. चुल्लनिरुत्ति गंधों,
4. नेत्ति गंधो,
5. पेटकोपदेस गंधो, और
6. वण्णनेत्ति गंधो।
किन्तु न तो इन ग्रंथों के कर्ता बुद्ध के समकालीन उक्त महाकात्यायन हैं और न वे सब किसी एक ही ग्रंथकार की रचनाएँ हैं। 'नेत्ति गंध' या नीति प्रकरण अनुमानत: प्रथम शती के आसपास की रचना है और उसमें बुद्ध के उपदेशों का वर्गीकरण, पाठों के शास्त्रीय नियम, मंतव्यों की नाना दृष्टियों से सूचियाँ तथा शब्दों की व्याख्या एवं तात्पर्य का निर्णय उपस्थित करने का प्रयत्न किया गया है। इस ग्रंथ पर पाँचवीं सदी में धम्मपाल द्वारा नेत्तिप्रकरणअत्थसंवण्णा नामक अट्ठकथा लिखी गई। पेटकोपदेस में नेत्तिप्रकरण के विषय को कुछ भिन्न रीति से बुद्ध शासन के चार आर्यसत्यों के अनुसार व्यवस्थित किया गया है। इसके कर्ता कच्चान या महाकच्चान पृथक ही प्रतीत होते हैं। वण्णनेत्ति ग्रंथ की कोई विशेष प्रसिद्धि नहीं है। शेष तीन रचनाएँ व्याकरण विषयक हैं।

**कच्चान व्याकरण** पालि भाषा का प्राचीनतम उपलब्ध व्याकरण है, जिसमें कुल 675 सूत्र हैं। इसकी रचना में संस्कृत के कातंत्र व्याकरण तथा अष्टाध्यायी एवं उसकी काशिकावृत्ति का अनुसरण पाया जाता है। अत: इसका रचनाकाल सातवीं सदी से पूर्व नहीं हो सकता। इसपर विमलबुद्धि द्वारा मुखमत्तदीपनी नामक टीका तथा न्यास 11वीं सदी में रचा गया और उसपर छप्पद आचार्य ने 12वीं सदी में न्यासप्रदीप नामक टीका लिखी। छप्पद की कच्चान व्याकरण पर अलग से भी सुत्तनिद्देस नामक एक टीका है। तत्पश्चात्‌ इस व्याकरण पर स्थविर संघरक्षितकृत संबंधचिंता, संद्धमासिरीकृत सद्दत्‌थ-भेद-चिंता, बुद्धिप्रिय दीपंकरकृत रूपसिद्धि, धर्मकीर्तिकृत बालावतार व्याकरण, नागित्तकृत सद्दतथजालिनी, महायासकृत कच्चानयनभेद और कच्चायनसार, क्यच्वाकृत सद्दबिंदु तथा बालप्पबोधन, अभिनव चुल्लनिरुत्ति, कच्चायनवंदना और धातुमंजूषा नामक टीकाएँ भिन्न-भिन्न कर्ताओं द्वारा क्रमश: 17वीं-18वीं सदी तक रची गईं और उनपर भी अनेक ग्रंथ टीका टिप्पणी के रूप में लिखे गए। इससे कच्चान व्याकरण के महत्व एवं प्रचार का पता चलता है।

संदर्भ
------

1. ↑  "संग्रहीत प्रति". मूल से 27 जुलाई 2018 को पुरालेखित. अभिगमन तिथि 29 अगस्त 2018.

बाहरी कड़ियाँ
-------------

* कच्चान व्याकरण (In english)
| **केदाहKedah / قدح** |
| --- |
| मानचित्र जिसमें केदाहKedah / قدح हाइलाइटेड है |
| सूचना |
| **राजधानी** : | अलोर सेतार |
| **क्षेत्रफल** : | ९,४२७ किमी² |
| **जनसंख्या**(२०१५): • घनत्व : | २०,७१,९०० १९९/किमी² |
| **उपविभागों के नाम:** | ज़िले |
| **उपविभागों की संख्या:** | १२ |
| **मुख्य भाषा(एँ):** | केदाह मलय |

केदाह में चावल का खेत
**केदाह** मलेशिया का एक राज्य है। यह मलेशिया के उत्तरी सीमा पर स्थित है। इसके पश्चिम में अंडमान सागर, उत्तर में तथा उत्तरपूर्व में थाइलैंड, दक्षिणपूर्व में पेराक राज्य तथा दक्षिणपश्चिम में पेनांग राज्य हैं। केदाह राज्य के अंतर्गत अनेक द्वीप भी हैं जिनमें प्रमुख उत्तरपश्चिम में स्थित लांगकवी है।

राजपरिवार व औपचारिक नाम
-----------------------

मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। केदाह का संवैधनिक अध्यक्ष सुल्तान कहलाता है हालांकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और केदाह का नाम "केदाह दार-उल-अमन" (قدح در الامن) है, यानि "केदाह, शांति का घर"। मलेशिया के राज्यों में अक्सर राजपरिवारों की राजधानी राज्य की प्रशासनिक राजधानी से अलग होती है और केदाह राज्य की राजसी राजधानी अनक बुकित है।

विवरण
-----

केदाह के सर्वोच्च पर्वत की ऊँचाई लगभग 6,000 फुट है जो इस राज्य के पूर्वी भाग में उत्तर से दक्षिण फैले हैं। नदियाँ प्राय: छोटी हैं जिनमें प्रमुख केडा तथा मुडा हैं। इस राज्य का क्षेत्रफल 3,639 वर्गमील तथा जनसंख्या 9,88,358 (1969) है जिनमें से दो तिहाई मनुष्य मलय जाति के मुसलमान हैं।

अलोर सेतार (Alor star) इसकी राजधानी है जो केडा नदी के किनारे समुद्र से 10 मील दूर स्थित है। सुंगेई पतानी (Sungei Patani) इसका दूसरा मुख्य नगर है। मलय राज्यसंघ के अंतर्गत यहाँ सर्वाधिक चावल उत्पन्न होता है। इसकी अन्य उपजें रबर, नारियल तथा टैपिओका (Tapioca) है।

इन्हें भी देखें
---------------

* मलेशिया के राज्य व संघीय क्षेत्र
* लांगकवी

सन्दर्भ
-------

1. ↑  "The A to Z of Malaysia," Ooi Keat Gin; Scarecrow Press, 2010, ISBN 9781461671992

| * दे
* वा
* सं
मलेशिया के राज्य व संघीय क्षेत्र |
| --- |
| राज्य | 
* जोहोर
* केदाह
* केलंतन
* मेलाका
* नेगेरी सेमबिलान
* पाहांग
* पेराक
* पेरलिस
* पेनांग
* साबाह
* सारावाक
* सेलांगोर
* तेरेंगानू

 | Flag Map of Malaysia |
| संघीय क्षेत्र | 
* कुआला लम्पुर
* लबूअन
* पुत्रजय

 |
कलश स्त्रियाँ
**कलश** या **कलाश** लोग हिन्दु कुश पर्वत शृंखला में बसा हुआ एक समुदाय है। यह उत्तर-पश्चिमी पाकिस्तान के ख़ैबर-पख़्तूनख़्वा राज्य के चित्राल ज़िले में रहते हैं। कलश लोग अपनी कलश भाषा बोलते हैं। कलश लोग और पड़ोस में रहने वाले अफ़ग़ानिस्तान के नूरिस्तानी लोग एक ही जाति की दो शाखाएँ हैं। नूरिस्तानी लोगों को उन्नीसवी सदी के अंत में अफ़ग़ानिस्तान के अमीर अब्दुर रहमान ख़ान ने पराजित करके मुस्लिम बनाया था जबकि बहुत से कलश लोग अभी भी अपने हिन्दू धर्म से मिलते-जुलते प्राचीन धर्म के अनुयायी हैं। अनुमान लगाया जाता है के अब इनकी जनसंख्या ६,००० के लगभग है। कलश लोग अधिकतर बुमबुरेत, रुम्बुर और बिरिर नाम की तीन घाटियों में रहते हैं और कलश भाषा में इस क्षेत्र को "कलश देश" कहा जाता है।

संस्कृति
--------

कलश लोगों की संस्कृति अपने इर्द-गिर्द के लोगों से बिलकुल भिन्न है। यह कई देवी-देवताओं में विशवास रखते हैं। क्योंकि बहुत से कलश लोगों का रंग सफ़ेद है और इनकी आँखें अक्सर नीली-भूरी होती हैं, इसलिए भारत में अंग्रेज़ी राज के ज़माने में कई पश्चातीय इतिहासकारों का कहना था के यह सिकंदर की फ़ौजों में शामिल यूनानियों के वंशज हैं, लेकिन आधुनिक युग में इसे एक मिथ्या ही माना जाता है। उनके धर्म को भी पहले प्राचीन यूनानी धर्म जैसा माना जाता था, लेकिन आधुनिक अध्ययन से पता चला है के यह प्राचीन भारतीय और हिंद-ईरानी धर्म के कहीं ज़्यादा पास है।

कलश लोग त्योहार के दिन नृत्य करते हैं
### कलश भाषा

कलश भाषा भारतीय उपमहाद्वीप के उत्तर पश्चिमी भाग और अफ़ग़ानिस्तान में पायी जाने वाली दार्दी भाषा परिवार की एक सदस्य है।

इन्हें भी देखें
---------------

* कलश देश
* नायक लोग
* नूरिस्तानी लोग
* चित्राल

सन्दर्भ
-------

1. ↑  "Kalash spring festival, Greek influence, BBC News". मूल से 7 मार्च 2007 को पुरालेखित. अभिगमन तिथि 2 मई 2011.
2. ↑  See the summary of Kalash and Nuristani religion, excerpted below (Religion, Festivals), by M. Witzel, The Ṛgvedic Religious System and its Central Asian and Hindukush Antecedents. In: A. Griffiths & J.E.M. Houben (eds.). The Vedas: Texts, Language and Ritual. Groningen: Forsten 2004: 581-636.
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

उड़न तश्तरी पकड़ते हुए एक व्यक्ति
**उड़न तश्तरी** (अंग्रेज़ी:*फ्लाइंग डिस्क* या *फ्रिज्बी*) प्लास्टिक से निर्मित एक हल्की-फुल्की गोल तश्तरी होती है जिसे हवा में उड़ाने और पकड़ने का खेल खेलने हेतु प्रयोग किया जाता है। सागर तटों, मैदानों और स्कूल-कॉलेजों में यह खेल खेलते अनेक युवा, किशोर या बच्चे दिखते हैं। यह २० से २५ सेंटीमीटर यानी ८-१० इंच व्यास वाली तश्तरी खेल का एक अच्छा साधन है। यह खिलौना बच्चों में इतना प्रिय है, कि इसके ऊपर पहेलियां भी बनती हैं।

फ्रिज्बी का आविष्कार अमेरिका के यूटा राज्य के निवासी वॉल्टर फ्रेडरिक मॉरीसन ने किया था। उन्होंने १९४० के दशक में एक तश्तरी को बनाने की योजना बनायी थी, जिसे वह *वलरेवे* कहते थे। इस काम में उनके सहायक थे वारेन फ्रांसिओनी। १९४८ में यह तश्तरी बाजार में बिकनी शुरू हुई और इसका नाम रखा गया था *फ्लाइंग सॉसर*, लेकिन तब ये खेल के रूप में कोई खास प्रसिद्धि नहीं ले पायी। १९५५ में मॉरीसन ने इसका नाम रखा प्लूटो प्लेटर। यह नाम रखे जाने के पीछे अमेरिकी जनमानस में उड़नतश्तरियों के प्रति बढ़ता कौतुहल था। इसी तश्तरी के आधार पर भावी फ्रिज्बी का रूप तैयार किया गया था। सन् १९५७ में व्हैम-ओ नामक कंपनी ने इनका उत्पादन शुरू किया और मॉरीसन को फ्रिज्बी निर्माण का पेटेंट प्रदान किया गया था। इसी वर्ष प्लूटो प्लेटर का नाम बदलकर *फ्रिज्बी* रखा गया था जिसके पीछे व्हैम-ओ कंपनी के सहायक संस्थापक का योगदान रहा था।

१९६० के दशक में व्हैम-ओ के जनरल मैनेजर एड हैड्रिक ने इसकी बिक्री बढ़ाने में अहम भूमिका निभाई थी। हैड्रिक जिन्हें डिस्क स्पोटर्स के जनक के रूप में जाना जाता है, ने बाद में *द इंटरनेशनल फ्रिज्बी एसोसिएशन* की भी नींव रखी थी। उन्होंने इसी खेल के कई नए रूपों में खेलने की विधियां शुरू की। हैड्रिक ने ही फ्रिज्बी के नए व्यावसायिक रूपांकन का आरंभ किया था, जिसके लिए उन्हें इस खेल का पेटेंट प्रदान किया गया था।

सन्दर्भ
-------

1. 1 2 3  फ़्रिज़्बी। हिन्दुस्तान। १८-२-२०१०
2. ↑  उड़न तश्तरी सी उड़ती हूँ, बिन चाभी बिन इंजन।  
 सबका मन बहलाती फिरती, स्टेशन से स्टेशन। बूझो तो जानूं!!! (रचनाकार- रानी पात्रिक) उत्तर- फ्रिस्बी,Frisbee Archived 2011-07-08 at the Wayback Machine आओ सीखें हिंदी: May 2009
3. 1 2 3  फ़्रिस्बी बनाने वाले फ़्रेड का निधन Archived 2010-02-16 at the Wayback Machine। बीबीसी-हिन्दी। १३ फ़रवरी २०१०
4. ↑  फ़्रिस्बी बनाने वाले फ़्रेड का निधन Archived 2011-07-21 at the Wayback Machine। दैट्स ऑन हिन्दी। १३ फ़रवरी २०१०

बाहरी कड़ियाँ
-------------

|  |  |
| --- | --- |
|  | **फ्रिस्बी** से संबंधित मीडिया विकिमीडिया कॉमंस पर उपलब्ध है।  |

* फ़्रिस्बी कलेक्टिव: विश्व भर से २०० से अधिक उड़न तश्तरियों का संग्रह
* फ़्लाइंग डिस्क फ़ेडरेशन ऑफ पाकिस्तान
* आधिकारिक फ़्रिस्बी जालस्थल : ओ-व्हैम ब्राण्ड
कांस्टैंटाइन
**कांस्टैंटाइन** (Constantine) अल्जीरिया में अपने नाम के विभाग (प्रदेश) की, जिसका क्षेत्रफल 19,899 वर्ग कि.मी. राजधानी है। प्राचीन काल में इसकी 'किर्ता' नाम विख्यात था। यह अल्जीरिया से 200 मील पूर्व-दक्षिण-पूर्व दिशा में एक चट्टानी प्रायद्वीप पर, जिसकी ऊँचाई समुद्र की सतह से 2,162 फुट है, स्थित है। अरबवासियों द्वारा बनवाई गई पत्थर की पक्की दीवार से यह शहर चारों तरफ से घिरा हुआ है। रोमन लोगों ने इसमें कालांतर में चार अत्यंत सुंदर प्रवेशद्वारों का निर्माण कराया। सन्‌ 1830-36 ई. में एक सुप्रसिद्ध महल का निर्माण कराया गया, जिसमें, अल्जीरिया के स्वतंत्र होने से पहले, फ्रेंच राज्यपाल का निवास था। नगर ऊनी तथा चमड़े के उद्योगों के लिए प्रसिद्ध है।

नगर की स्थापना फिनीशियन जाति के लोगों द्वारा हुई। राजनैतिक उथल पुथल होते रहने के कारण यह नगर संतोषजनक उन्नति नहीं कर सका। सन्‌ 313 ई. में कांस्टैंटाइन प्रथम ने इसको अपने नाम पर फिर से बसाया। यहाँ अरब, तुर्क तथा मूर वासियों में उस समय तक युद्ध होते रहे जब तक पूर्ण रूप से यह फ्रेंच वासियों के अधिकार में (सन्‌ 1837 ई.) नहीं आ गया। सन्‌ 1942 में द्वितीय महायुद्ध के समय इसपर [[संयुक्त राज्य,अमरीका]] का आधिपत्य हो गया था।

सन्दर्भ
-------

1. ↑  "General View, Constantine, Algeria". *World Digital Library*. 1899. मूल से 28 सितंबर 2013 को पुरालेखित. अभिगमन तिथि 2013-09-26.
**आत्मकेन्द्रित स्पेक्ट्रम** या **ऑटिज्म स्पेक्ट्रम** , जिसे अक्सर केवल ऑटिज़्म के रूप में या पेशेवर निदान ऑटिज़्म स्पेक्ट्रम डिसऑर्डर ( एएसडी ) या ऑटिज़्म स्पेक्ट्रम स्थिति ( एएससी ) के संदर्भ में संदर्भित किया जाता है , एक न्यूरोडेवलपमेंटल स्थिति (या स्थितियां) है जो सामाजिक संपर्क , मौखिक और अशाब्दिक में कठिनाइयों की विशेषता है। संचार , और दोहराए जाने वाले व्यवहार और प्रतिबंधित रुचियों की उपस्थिति। अन्य सामान्य संकेतों में संवेदी उत्तेजनाओं के लिए असामान्य प्रतिक्रियाएं शामिल हैं ।

ऑटिज्म को आम तौर पर एक स्पेक्ट्रम विकार के रूप में समझा जाता है, जिसका अर्थ है कि यह प्रत्येक व्यक्ति में अलग-अलग रूप से प्रकट हो सकता है: किसी दिए गए ऑटिस्टिक व्यक्ति में इसके साथ जुड़े लक्षणों में से कुछ, लेकिन सभी नहीं, और व्यक्ति उन्हें अलग-अलग डिग्री तक प्रदर्शित कर सकता है। कुछ ऑटिस्टिक लोग अपने पूरे जीवनकाल में बोलते नहीं रहते हैं, जबकि अन्य लोगों की बोली जाने वाली भाषा अपेक्षाकृत अप्रभावित रहती है. लोगों द्वारा आवश्यक समर्थन के स्तर में बहुत भिन्नता है, और एक ही व्यक्ति अलग-अलग समय पर अलग-अलग तरीके से उपस्थित हो सकता है। ऐतिहासिक रूप से, आत्मकेंद्रित को उप-श्रेणियों में विभाजित किया गया था, लेकिन इन विभाजनों की वैधता पर लगातार सवाल थे, और मुख्य डायग्नोस्टिक मैनुअल के सबसे हाल के संस्करण एएसडी को एक विकार के रूप में सूचीबद्ध करते हैं।

जबकि मनोचिकित्सा पारंपरिक रूप से आत्मकेंद्रित को एक न्यूरोडेवलपमेंटल डिसऑर्डर के रूप में वर्गीकृत करता है, कई ऑटिस्टिक लोग, अधिकांश ऑटिस्टिक अधिवक्ता और तेजी से बढ़ती संख्या में शोधकर्ता ऑटिज्म को न्यूरोडाइवर्सिटी , मानव सोच में प्राकृतिक विविधता, और अनुभव, ताकत, अंतर और कमजोरियों के हिस्से के रूप में देखते हैं। ऑटिज़्म अधिकार आंदोलन द्वारा प्रचारित इस दृष्टिकोण पर , ऑटिज़्म पैथोलॉजिकल नहीं है, लेकिन यह ऑटिस्टिक व्यक्तियों को विकलांग होने या उच्च समर्थन की आवश्यकता होने से नहीं रोकता है। आत्मकेंद्रित के इस अपेक्षाकृत सकारात्मक और समग्र दृष्टिकोण ने ऑटिस्टिक व्यक्तियों, अधिवक्ताओं, दानदाताओं, शोधकर्ताओं और चिकित्सकों के बीच कुछ हद तक घर्षण पैदा किया है।
वैज्ञानिक अभी भी यह निर्धारित करने की कोशिश कर रहे हैं कि ऑटिज्म का कारण क्या है ; यह अत्यधिक आनुवंशिक है और मुख्य रूप से अनुवांशिक माना जाता है , लेकिन इसमें कई जीन शामिल हैं, और पर्यावरणीय कारक भी प्रासंगिक हो सकते हैं। यह स्पष्ट नहीं है कि ऑटिज़्म अक्सर अन्य स्थितियों के साथ-साथ अटेंशन डेफ़िसिट हाइपरएक्टिविटी डिसऑर्डर , मिर्गी , बौद्धिक अक्षमता के साथ क्यों होता है । ऑटिज़्म निदान के हिस्से के रूप में क्या शामिल किया जाना चाहिए, क्या ऑटिज़्म के सार्थक उप-प्रकार मौजूद हैं, और व्यापक जनसंख्या में ऑटिज़्म से जुड़े लक्षणों का महत्त्व इस बारे में चल रही असहमति है। व्यापक मानदंड और बढ़ी हुई जागरूकता के संयोजन ने ऑटिज़्म प्रसार के लगातार बढ़ते अनुमानों की प्रवृत्ति को जन्म दिया है , जिससे एक आम गलतफहमी पैदा हुई है कि ऑटिज़्म महामारी है और विवादास्पद मिथक को कायम रखती है कि यह टीकों के कारण होता है । जबकि ऑटिस्टिक लोग अपने पूरे जीवन में ऑटिस्टिक रहते हैं, विभिन्न हस्तक्षेप विभिन्न तरीकों से उनकी मदद कर सकते हैं। उच्च समर्थन आवश्यकताओं वाले ऑटिस्टिक लोग अक्सर संचार के अन्य तरीकों को खोजने और सीखने और अपने वातावरण को अधिक सुलभ बनाने से लाभान्वित होते हैं।

सन्दर्भ
-------



|  |  |
| --- | --- |
| प्राधिकरण नियंत्रण | 
* वर्ल्डकैट
* एल॰सी॰सी॰एन॰: sh2008009581
* एस॰यू॰डी॰ओ॰सी॰: 164393781
* बी॰एन॰एफ॰: cb16627519x (आँकड़े)

 |
काला नमक के टुकड़े
काला नमक का पाउडर
**काला नमक** (बंगला : बिट लबन (বিট লবণ); नेपाली: बिरे नुन ; Hindi काला नमक ; गुजराती: સંચળ संचल) भारतीय उपमहाद्वीप में निर्मित और भारतीय भोजन में बड़े पैमाने पर प्रयोग किया जाने वाला खाद्य नमक है। काले नमक का प्रयोग चाट, चटनी, रायता और कई अन्य भारतीय व्यंजनों में किया जाता है। भारतीय चाट मसाला, अपनी खुशबू और स्वाद के लिए काले नमक पर निर्भर करता है।

काले नमक में मुख्यतः सोडियम क्लोराइड होता है। इसके अतिरिरिक्त इसमें सोडियम सल्फेट, आइरन सल्फाइड, हाइड्रोजन सल्फाइड आदि की कुछ मात्रा भी मिश्रित होती है। सोडियम क्लोराइड के कारण ही यह नमकीन स्वाद देता है, आइरन सल्फाइड के कारण इसका गहरा बैंगनी रंग दिखता है और सभी सल्फर लवण इसके विशिष्ट स्वाद और गंध के लिये जिम्मेदार हैं। इनमें से हाइड्रोजन सल्फाइड मुख्यत: इसके गंध का कारण प्राकृतिक काला नमक चट्टानों से प्राप्त होता है ये चट्टानें मुख्यतः भारत, पाकिस्तान में पायी जाती हैं
काले नमक का सबसे अधिक उपयोग भारत मे होता है।

तैयारी
------

कुछ स्रोतों में काला नमक बनाने की निम्नलिखित विधि बतायी गयी है-

काला नमक को बनाने के लिए नमकीन पानी में हरड़ के बीज डाल कर उबाला जाता है, उबलने के बाद पानी तो भाप बन कर उड़ जाता है और शेष बचता है क्रिस्टलीय नमक, जिसका रंग काला होता है इसलिए इसका नाम काला नमक है। जब इसे पीसा जाता है तब इसका पाउडर गुलाबी हो जाता है। रासायनिक रूप से, काला नमक सोडियम सल्फाइड होता है जिसमे कुछ मात्रा मे, खनिज लवण भी होते हैं। इसका उत्पादन सोडियम थाओसल्फेट के निर्माण के दौरान एक बायप्रोडक्ट के तौर पर भी होता है।

उपयोग
-----

काले नमक को आयुर्वेदिक चिकित्सा पद्धिति में एक ठंडी तासीर का मसाला माना जाता है और इसका प्रयोग एक रेचक और पाचन सहायक के रूप में किया जाता है। यह भी माना जाता है कि यह पेट की गैस (उदर वायु) और पेट की जलन में राहत प्रदान करता है। इसे कभी कभी उच्च रक्तचाप या कम नमक का आहार लेने वाले व्यक्ति भी प्रयोग करते हैं क्योंकि यह माना जाता है कि इसमे आम नमक की तुलना में कम सोडियम होता है और यह रक्त में सोडियम की मात्रा में वृद्धि नहीं करता है। हरड़ के बीजों को आयुर्वेदिक चिकित्सा में कामोत्तेजक माना जाता और यह रक्तचाप को कम करने और जलन में मदद करता है। इस आशय का कारण हरड़ के बीजों का सल्फ्यूरस यौगिक हैं जो निर्माण प्रक्रिया के दौरान काला नमक का हिस्सा बन जाते हैं।

काले नमक को इसके अंडे जैसे स्वाद के चलते शाकाहारी लोगों द्वारा पसन्द किया जाता है, उदाहरण के लिए, इसका इस्तेमाल मसाला टोफू को अंडा सलाद जैसा स्वाद देने के लिए किया जाता है।

सन्दर्भ
-------

1. ↑  "संग्रहीत प्रति". मूल से 25 मई 2009 को पुरालेखित. अभिगमन तिथि 8 मई 2009.
2. ↑  "Sex drug hope over rotten egg gas". BBC News. 2009-03-03. मूल से 4 मार्च 2009 को पुरालेखित. अभिगमन तिथि 2009-03-03.
3. ↑  "संग्रहीत प्रति". मूल से 4 दिसंबर 2008 को पुरालेखित. अभिगमन तिथि 8 मई 2009.
कृपया भ्रमित न हों और इसे आत्मरति से भिन्न समझें।
**आत्मप्रीति** या **आत्मप्रेम** जिसे "स्वयं के प्रति प्रेम" या "अपनी सुख या लाभ हेतु सम्मान" के रूप में परिभाषित किया गया है,  को एक मौलिक मानवीय आवश्यकता  और एक नैतिक दोष, घमण्ड और स्वार्थ,  दम्भ, अहंकार, आत्मरति, आदि का पर्यायवाची के समान माना गया है। यद्यपि, इस शताब्दी में आत्मप्रीति ने गौरव परेड, स्वाभिमान आन्दोलन, हिप्पी युग, आधुनिक नारीवादी आन्दोलन के साथ-साथ मानसिक स्वास्थ्य जागरूकता, जो मादक द्रव्यों के सेवन और आत्महत्या के प्रतिरोध हेतु कार्य करने वाले स्व-सहायता समूहों हेतु आत्मप्रीति को आंतरिक रूप से बढ़ावा देती है, के माध्यम से अधिक सकारात्मक अर्थ अपनाया है।

अन्तर
-----

आत्मप्रीति का अर्थ है स्वयं से प्यार करना एक बहुत अच्छी बात है जो एक सशक्त और सुरक्षित व्यक्ति बनाती है। यह स्वयं की सराहना करने और निज सर्वश्रेष्ठ मित्र बनने में सहायता करता है। जब आप स्वयं से प्यार करते हैं, तो आपको प्यार करने हेतु किसी और की आवश्यकता नहीं होती। इसलिए स्वयं से प्यार करने और प्यार पाने में कुछ भी गलत नहीं है, किन्तु परेशानी तब आती है जब यदा-कदा लोग इस आत्मप्रीति को आत्मरति या आत्ममुग्धता के साथ भ्रमित कर देते हैं। आत्मग्रस्तता की सीमा तक आत्मप्रीति होना आत्मरति है। आत्मरति व्यक्ति को असुरक्षित, उथली और छिछोरी व्यक्तित्व में बदल देती है। यह आपको एक व्यक्ति के रूप में स्वार्थी और बेकार बनाने में कोई कसर नहीं छोड़ता।

सन्दर्भ
-------

1. ↑   ।
2. ↑  Hall, Willis (1844). *An Address Delivered August 14, 1844: Before the Society of Phi Beta Kappa in Yale College*. Harvard University: B. L. Hamlen, 1844. पृ॰ 20.
3. ↑  B. Kirkpatrick (ed.), *Roget's Thesaurus* (1998), pp. 592 and 639
कुइयाँजान नासिरा शर्मा का एक प्रसिद्ध उपन्यास है। कुइयाँ अर्थात वह जलस्रोत जो मनुष्य की प्यास आदिम युग से ही बुझाता आया है। आमतौर पर हिंदी के लेखकों पर आरोप लगता रहा है कि वे जीवन की कड़वी सच्चाइयों और गंभीर विषयों की अनदेखी करते रहे हैं। हालांकि यदाकदा इसका अपवाद भी मिलता रहा है। लेकिन नासिरा शर्मा की नई पुस्तक कुइयाँजान इन आरोपों का जवाब देने की कोशिश के रूप में सामने आती है। पानी इस समय हमारे जीवन की एक बड़ी समस्या है और उससे बड़ी समस्या है हमारा पानी को लेकर अपने पारंपरिक ज्ञान को भूल जाना। फिर इस बीच सरकारों ने पानी को लेकर कई नए प्रयोग शुरू किए हैं जिसमें नदियों को जोड़ना प्रमुख है। बाढ़ की समस्या है और सूखे का राक्षस हर साल मुँह बाये खड़ा रहता है। इन सब समस्याओं को एक कथा में पिरोकर शायद पहली बार किसी लेखक ने गंभीर पुस्तक लिखने का प्रयास किया है। यह तकनीकी पुस्तक नहीं है, बाक़ायदा एक उपन्यास है लेकिन इसमें पानी और उसकी समस्या को लेकर एक गंभीर विमर्श चलता रहता है। 

| * दे
* वा
* सं
यू के कथा सम्मान प्राप्त साहित्यकार तथा साहित्य |
| --- |
| साहित्यकार | गीतांजलिश्री • धीरेन्द्र अस्थाना • अखिलेश • देवेन्द्र • मनोज रूपड़ा • चित्रा मुद्गल • संजीव • ज्ञान चतुर्वेदी • एस आर हरनोट • विभूति नारायण राय • प्रमोद कुमार तिवारी • असगर वजाहत • महुआ माझी • नासिरा शर्मा • भगवानदास मोरवाल • पंकज सुबीर • सुंदर चन्द ठाकुर |
| कृतियाँ | अनुगूँज • उस रात की गंध • शापग्रस्त • शहर कोतवाल की कविता • दफ़न और अन्य कहानियाँ • आवां • जंगल जहाँ शुरू होता है • बारामासी • दारोश तथा अन्य कहानियाँ • तबादला • डर हमारी जेबों में • कैसी आगी लगाई • मैं बोरिशाइल्ला  • कुइयाँजान • रेत • महुआ घटवारिन तथा अन्य कहानियाँ • पत्थर पर दूब |
**गिनीयन फ्रैंक** (आईएसओ 4,217 कोड: GNF) गिनी की मुद्रा है।

इतिहास
------

### पहली गिनीयन फ्रैंक

पहली गिनीयन फ्रैंक 1959 में सीएफए फ्रैंक के स्थान पर जारी की गई थी। 1, 5, 10 और 25 फ़्रैंक सिक्के (एल्यूमीनियम पीतल के बने हुए) और 50, 100, 500, 1000, 5000 और 10,000 फ़्रैंक मूल्यवर्ग के नोट जारी किए गए। बैंकनोट की दूसरी श्रृंखला 1960 में 10,000 फ़्रैंक के बिना जारी की गई। इसके अलावा 1962 में तांबे और निकल के बने हुए नए सिक्के जारी किए गए।

### दूसरी गिनीयन फ्रैंक

गिनीयन फ्रैंक गिनी मुद्रा के रूप में 1985 में पुनः जारी किए गए सिली के बराबर मूल्य पर। सिक्कों के रूप में 1, 5 और 10 मूल्य के फ़्रैंक आए, जिनमें 25 फ़्रैंक (1987) और 50 फ़्रैंक (1994) बाद में जोड़ा गया। बैंकनोट 25, 50, 100, 500, 1000 और 5000 फ़्रैंक के मूल्यवर्ग में जारी किए गए थे।

1998 में जारी किए गए दूसरी श्रृंखला में 25 और 50 फ़्रैंक के बैंकनोट बंद कर उनके स्थान पर सिक्के जारी किए गए। तीसरी श्रृंखला 2006 में 500, 1000 और 5000 फ़्रैंक के मूल्यवर्ग में जारी किए गए। 11 जून 2007 को 10,000 फ्रैंक जारी किया गया था।

विनिमय दरें
-----------

वर्ष 2000 के दौरान जहां एक पाउंड स्टर्लिंग की औसत विनियम दर 2500 गिनीयन फ़्रैंक थी, जो अप्रैल 2006 के आते-आते 8000 तक पहुंच गई। इसी तहह एक अमेरिकी डॉलर की कीमत 4500 गिनीयन फ्रेंक तक जा पहुंची।
गिनी (पीले रंग में)
**गिनी** पश्चिम अफ्रीका के तट के क्षेत्र के लिए पारंपरिक नाम है जो गिनी की खाड़ी के साथ स्थित है। यह प्राकृतिक रूप से नम उष्णकटिबंधीय जंगल या सवाना है जो तट के साथ फैले हुए हैं। यह क्षेत्र उत्तर में सहेल से सीमा रखता है। "गिनी" शब्द की व्युत्पत्ति अनिश्चित है। ऐतिहासिक रूप से, गिनी क्षेत्र अफ्रीका के सबसे पहले हिस्सों में से एक था जो यूरोपीय लोगों के साथ व्यापार करना शुरू किया था। प्रथम पुर्तगाली फिर स्पेनी आए। उसके बाद डच, फ्रांसिसी और ब्रिटिश आए।

हाथीदाँत, सोना और गुलामों में व्यापक व्यापार ने इस क्षेत्र को अमीर बना दिया। 18वीं और 19वीं सदी में कई केंद्रीकृत साम्राज्य विकसित हुए। ये व्यापक खुले सहेल के बड़े राज्यों की तुलना में बहुत छोटे थे, लेकिन उनके पास जनसंख्या घनत्व बहुत अधिक था और वह राजनीतिक रूप से अधिक केंद्रीकृत थे। इन साम्राज्यों के एकजुटता ने क्षेत्र को अफ्रीका के अन्य क्षेत्रों की तुलना में यूरोपीय घुसपैठ के प्रति अधिक प्रतिरोध दिखाने के लिए प्रेरित किया। यूरोपियों लोगों के प्रति बीमारी के माहौल के साथ इस तरह के प्रतिरोध का मतलब था कि 19वीं शताब्दी के अंत तक यूरोपियों द्वारा गिनी का अधिकांश उपनिवेशीकरण नहीं किया गया था।

गिनी में देश
------------

* बेनिन
* आइवरी कोस्ट
* इक्वेटोरियल गिनी (पूर्व में स्पेनिश गिनी)
* गाम्बिया
* घाना
* गिनी (पूर्व में फ्रेंच गिनी)
* गिनी-बिसाऊ (पूर्व में पुर्तगाली गिनी)
* लाइबेरिया (पूर्व गुलामों के लिए अमेरिकी बस्ती)
* सेनेगल (पूर्व में फ्रेंच)
* सियरा लियोन
* टोगो (पूर्व में टोगोलैंड उर्फ जर्मन गिनी)
* दक्षिणी नाइजीरिया
* पश्चिमी कैमरून (पूर्व में जर्मन गिनी)

इन्हें भी देखें
---------------

* नया गिनी
वर्जिनिया मैरी गिनी रोमेटी(जन्म-२९ जुलाई,१९५७) एक अमेरिकी व्यापारिक कार्यकारी है। वह आईबीएम की वर्तमान अध्यक्ष और सीईओ है, तथा कम्पनी की पहली मुख्य महिला है। जनवरी २०१२ में राष्ट्रपति और सीईओ बनने से पहले, वह वरिष्ठ उपाध्यक्ष और आईबीएम में बिक्री, विपणन और रणनीति समूह के कार्यकारी पदों का पद संभाला था। वह १९८१ में अपने डेट्रोइट कार्यालय में एक सिस्टम इंजिनियर के रूप में आईबीएम में शामिल हुई थी। लगातार १० वर्षो से वह फार्च्यून पत्रिका के ५० सबसे शक्तिशाली व्यावसायिक महिलाओं में नामित किया गया है, २०१२, २०१३। और २०१४ में #१ रैंकिंग हासिल की। उन्हें विभिन्न प्रकाशनों से सामान पुरस्कार व आलोचना प्राप्त हुई है। 

गिनी रोमेटी

प्रारंभिक जीवन और शिक्षा
------------------------

रोमेटी ने उच्च सम्मान के साथ १९७९ में नार्थवेस्टर्न विश्वविद्याल के रोबर्ट आर मैककोर्मिक स्कूल ऑफ़ इंजीनियरिंग और एप्लाइड साइंस से स्नातक किया। रोमेटी कप्पा कप्पा गामा महाविद्यालय के सदस्य थे, अंततः इसके अध्यक्ष के रूप में सेवा करी।

करियर
-----

१९७९ में स्नातक होने के बाद रोमेटी जनरल मोटर्स में काम करने लगे उसके बाद १९८१ में उन्होंने आईबीएम के डेट्रॉइट कार्यालय में एक सिस्टम इंजिनियर के तौर पे काम किया। वह १९९१ में आईबीएम के परामर्श समूह में शामिल हो गई। रोमेटी २००९ में बिक्री, विपणन और रणनीति के लिए वरिष्ठ उपाध्यक्ष और समूह के कार्यकारी बने और "आईबीएम के विकास की रणनीति के नेतृत्व में अपना श्रेय दिया। 
२५ अक्टूबर २०११ को, आईबीएम ने घोषणा की कि रोमेटी कंपनी के अगले अध्यक्ष और सीईओ बनने जा रही थी। रोमेटी की नियुक्ति पहली बार एक महिला सीईओ के तौर पे हुई।

बोर्ड और सम्मान
---------------

रोमेटी विदेश संबंध परिषद में कार्य करती है; अपने अल्मा माटर नॉर्थवेस्टर्न विश्वविद्यालय के न्यासी बोर्ड; बोर्ड ऑफ ओवरसीज़ और स्मारक स्लोअन-केटरिंग कैंसर केंद्र के प्रबंधको और द प्रकृति कंसर्वेंसी की सहायक कंपनी, लैटिन अमेरिका संरक्षण परिषद में एक परिषद के सदस्य हैं। उन्होंने २००६ से २००९ तक एआईजी के निदेशक मंडल में भी सेवा की।

सन्दर्भ
-------


1. ↑  Aluise, Susan J. (May 10, 2012). "America's 10 Most Powerful Female CEOs". InvestorPlace. Retrieved 10 July 2014.
2. ↑  "IBM's Ginni Rometty Completes Her Ascent by Adding Chairman Role". Bloomberg. Retrieved 26 September 2012
3. ↑  "NU appoints 5 new members to Board of Trustees". Northwestern University. June 25, 2010. Archived from the original on March 30, 2012. Retrieved 2011-10-26.
4. ↑  "IBM Names Virginia Rometty as First Female CEO". Wired. October 25, 2011. Retrieved 2011-10-26.
5. ↑  "2010 Annual Report" (PDF). Memorial Sloan-Kettering Cancer Center. Retrieved 2011-10-26.